Elizabethtown

Elizabethtown er en amerikansk romantisk komedie fra 2005. Filmen er skrevet og regissert av Cameron Crowe, og har Orlando Bloom og Kirsten Dunst i hovedrollene.

 Handling 
Drew Baylor (Orlando Bloom) er en talentfull skodesigner som ser etter meningen med livet. Han har problemer med å få businessen til å gå, har ingen virkelig nære venner, og har selvmordstanker når søsteren ringer for å fortelle ham at faren deres er død. Han føler seg ansvarlig for farens død og tar turen tvers over landet for å delta i begravelsen. På flyet møter han den eksentriske flyvertinnen Claire (Kirsten Dunst), som han så vidt prater med, men som han også får telefonnummeret til. Når Drew så blir deprimert, prøver han å ringe alle numrene han har lagret på mobiltelefonen for å kunne snakke med en eller annen. Claire er hans siste sjanse, og hun er den eneste som tar telefonen. De deler sorger og gleder de begge har opplevd i løpet av livet gjennom hele natten. De forelsker seg i hverandre, og Drew finner sakte, men sikkert håp i livet.

 Mottakelse og økonomi 
Filmen hadde et budsjett på 57 millioner dollar og spilte inn kun 52 av dem. Den gikk dermed på et underskudd. Den ble også slaktet av amerikanske kritikere, og har bare 28% i snitt. Heller ikke norske medier lot seg overbevise, da VG gav filmen terningkast 3, mens Dagbladets anmelder havnet på en 2'er. På IMDb har filmen imidlertid ett snitt på noe bedre 6.3/10.

 Rolleliste 

 Rolle  Skuespiller Drew Baylor  Orlando Bloom Claire Colburn  Kirsten Dunst Hollie Baylor  Susan Sarandon Phil Devoss  Alec Baldwin Bill Banyon  Bruce McGill Heather Baylor  Judy Greer Ellen Kishmore  Jessica Biel Jessie Baylor  Paul Schneider Uncle Dale  Loudon Wainwright III Charles Dean  Gailard Sartain Chuck Hasboro  Jed Rees Aunt Dora  Paula Deen Uncle Roy  Dan Biggers Aunt Lena  Alice Marie Crowe Mitch Baylor  Tim Devitt Cindy Hasboro  Emily Rutherford

 Annet 
 Jessica Biel gjorde audition for rollen som Claire, men ble castet som Ellen i stedet.
 Regissør og manusforfatter Cameron Crowe skrev karakteren Drew Baylor med tanke på Orlando Bloom. Imidlertid kunne Bloom først ikke stille opp på grunn av at han spilte i Kingdom of Heaven på den tiden. Crowe castet deretter Ashton Kutcher i rollen som Drew, men da følte ikke regissøren at kjemien mellom Kutcher og Kirsten Dunst var allverden, så Kutcher ble sparket igjen. Deretter var det flere skuespillere som kjempet om rollen, som Seann William Scott, James Franco, Colin Hanks og Chris Evans. Scott var nær ved å bli valgt, men Crowe ville virkelig ha Bloom i rollen, og til slutt fikk man ordnet det slik at Bloom fikk tid til å være med i filmen.
 Et liknende scenario skjedde i prosessen med Kirsten Dunst, som var førstevalget til Crowe som Claire, men som nesten ikke kunne ta rollen fordi hun det var planlagt at hun skulle være med i M. Night Shyamalans The Village. Evan Rachel Wood ble deretter vurdert for rollen, men ble betraktet som for ung på den tiden. Dunst trakk seg deretter fra The Village og tok rollen som Claire i stedet.

 Eksterne lenker 


Kategori:Romantiske komedier fra USA
Kategori:Filmer fra 2005
Kategori:Engelskspråklige filmer